Kom beleef (weer) ons Gesondheid en Styl buite-uitsending - RSGplus
Kom beleef (weer) ons Gesondheid en Styl buite-uitsending
Gepubliseer op 31/10/2016. 03/11/2016
Ons Gesondheid en Styl buite-uitsending by Thaba Eco Hotel was 'n groot sukses. Meer as 250 luisteraars het dit bygewoon en saam met RSG se Mariëtta Kruger, Sue Pyler en Marí Hudson, aanbieder van Gesondheid op RSG, gekuier en aan die lippe gehang van ons baie spesiale gassprekers.
Kom kuier weer van voor-af saam met ons en ontmoet die sprekers en gaskunstenaars as jy nie self die buite-uitsending kon bywoon nie.
Dié video gee jou 'n oorsigtelike kykie na die gebeure:
Mariëtta, Sue en Marí.
Ons het afgeskop met Brandon October (links) wat die gaste vermaak het. Brandon en Steffie le Roux (regs) het tussen die gesprekke met die gassprekers hul bekende liedjies gesing.
Die eerste gassspreker was mode-ontwerper Suzaan heyns. Sue Pyler het haar uitgevra oor die beste modestyle vir verskillende figure (kyk video hieronder.)
Luister hier na haar onderhoud.
Mariëtta, Suzaan en Sue.
Die drie mediese gaste was die hartchirurg van Kaapstad dr. Susan Vosloo, wat bekend is vir haar hartoperasies op kinders, hartoorplantings en hartoperasies op volwassenes, die Gautengse kinder-hartchirurg dr. De Villiers Jonker, het met groot ervaring van Kanada teruggekeer en nou 'n sterk hartchirurgie-eenheid in die Noorde gevestig, en een een van die land se voorste kenners van metaboliese siektes en oorgewig en prof. Tess van der Merwe, endokrinoloog verbonde aan die Universiteit van Pretoria en ook in private praktyk.
Luister na die skokfeite oor oorgewig wat Prof Tess van der Merwe bekend gemaak het.
Wat is prof. Tess van der Merwe se hoofboodskap in 'n neutedop. Kyk na die video:
Tess vd Merwe
Luister hier na die onderhoud met prof. Tess van der Merwe.
Na nog mooi klanke van Brandon en Steffi, was Dr Susan Vosloo en Dr Viljee Jonker aan die woord. Hulle het gesels oor aangebore hartdefekte by kinders en hoe dit reggemaak kan word.
Hier is die video van die hele gesprek met Dr Vosloo en Dr Jonker:
Luister hier na die onderhoud met Dr Susan Vosloo en dr Viljee Jonker oor hoe kinders met aangebore hartdefekte se defekte herstel word.
Dr Susan Vosloo se boodskap in 'n neutedop:
Dr Viljee Jonker se boodskap in 'n neutedop:
'n RSG-luisteraar, Marie Hudson, wat saam met haar vriendinne die uitsending bygewoon het, het een nag se luukse akkommodasie, aandete, ontbyt, 'n R500 spa-bewys en 'n ekorit ter waarde van R5 500 gewen.